**1.pielikums**



Latgales Industriālais tehnikums

Jātnieku iela 87, Daugavpils, LV-5410, tālr. 65446296, e-pasts lint@lint.lv, www.lint.lv

**Tirgus izpēte**

**“Būvniecības dokumentācijas izstrāde un saskaņošana”**

**Projektēšanas uzdevums**

**Vispārīga informācija**

**Pasūtītājs –**Latgales Industriālais tehnikums

**Būvprojekta nosaukums:** “Būvniecības dokumentācijas izstrāde Latgales Industriālā tehnikuma dienesta viesnīcas ēkai Brīvības ielā 3, Dagdā, Krāslavas novadā, kadastra apzīmējums 6009 002 0349 010.”

**Būvprojekta sasniedzamais mērķis:** Novērst patvaļīgās būvniecības sekas, nodrošinot atbilstošas būvniecības ieceres dokumentācijas iesniegšanu un saskaņošanu visās nepieciešamajās iestādēs.

**Projektējamās robežas un apjomi:**

Dienesta viesnīca Brīvības ielā 3, Dagdā, Krāslavas nov., LV-5674. Ēkas nosaukums ir "Dienesta viesnīca", galvenais lietošanas veids - 1130 - dažādu sociālo grupu kopdzīvojamās ēkas, kopējā platība - 4585,1 m2; 5 virszemes stāvi un 1 pazemes stāvs. Ēka uzbūvēta 1972.gadā.

Būvprojekta ekspertīzi būvniecības dokumentācijai veic nepieciešamības gadījumā, ja to paredz spēkā esošie normatīvie akti.

Latgales Industriālais tehnikumam atbilstoši Būvniecības valsts kontroles biroja 2023.gada 30.oktobra “Atzinumam par būves ekspluatācijas pārbaudi NT.BIS-BV- I 5. I -2023-1 45, Dienesta viesnīcai Brīvības ielā 3, Dagdā, Krāslavas nov., LV-5674”, ēkas kadastra apzīmējums 6009 002 0349 010, turpmāk – nekustamais īpašums, ir nepieciešams izstrādāt būvniecības dokumentāciju nekustamajam īpašumam, lai legalizētu veiktās izmaiņas telpu izvietojumam, logiem, durvīm, ka arī visām citām faktiskajām neatbilstībām esošajai dokumentacijai.

Konstatētas neatbilstības sekojošas nekustamā īpašuma telpās (bez saskaņotas būvniecības dokumentācijas), bet ne tikai:

1. PAGRABA STĀVĀ ar silikātķieģeļiem ir aizmūrēti vairāki logi ārsienā. Tās, piemēram, ir telpas (šeit un turpmāk visu telpu eksplikāciju skatīt inventarizācijas lietā – skatīt pielikumu Nr.3) 903 telpu grupā Nr.8, 9, 10. Arī no ēkās ārpuses var redzēt, kurās vietās logi ir aizbūvēti.
2. PAGRABA STĀVĀ telpu grupā 903: uzbūvētas starpsienas, sadalot telpu Nr.1, 8, 9, gaiteņa telpā Nr.22 pie kāpņu telpas Nr.23 un pie t.Nr.14, telpā Nr.20 uzbūvētas 3 jaunas starpsienas, papildus izveidojot 2 telpas. Uzbūvētas jaunas durvju ailes starpsienā starp telpām Nr.22 (gaitenis) un t.Nr.20, Nr.1 (otrā aile), sadalītās telpas Nr.8 abām daļām. Starp gaiteņa telpu Nr.22 un telpu Nr.9 izbūvēta durvju aile apm.2m platumā.
3. 1.STĀVĀ telpu grupā 001: nojauktas starpsienas starp telpām Nr.1 un Nr.2, starp t.Nr.10 un Nr.11, starp t.Nr.12 un 13, starp t.Nr.13 un t.Nr.15, daļa sienas starp telpām Nr.12 un t.Nr.15, starp t.Nr.27 un t.Nr.28. Iebūvēta koka starpsiena ar durvīm telpā Nr.27; aizbūvētas durvju ailes starpsienā starp gaiteņa telpu Nr.17 un telpām Nr.1 un 10.
4. 2.STĀVĀ telpu grupā 002: telpā Nr.23 iebūvētas 2 starpsienas ar durvīm, izveidojot 3 telpas - dzīvojamo, priekštelpu un pieliekamo palīgtelpu
5. 2.STĀVĀ Gaiteņa telpā Nr.40 kreisajā spārnā (virzienā uz balkonu t.Nr.42) ir uzbūvētas 4 starpsienas ar durvīm,
6. 3.STĀVĀ telpu grupā 003: izveidojusies tipveida situācija ar VZD neuzmērīto plānojumu telpās Nr.23 un Nr.33 - iebūvētas 2 starpsienas ar durvīm, izveidojot 3 telpas - dzīvojamo, priekštelpu un pieliekamo palīgtelpu.
7. 4.STĀVĀ telpu grupā 004: atkārtojas tipveida situācija ar VZD neuzmērīto plānojumu telpās Nr.23 un Nr.33 - iebūvētas 2 starpsienas ar durvīm, izveidojot 3 telpas - dzīvojamo, priekštelpu un pieliekamo palīgtelpu. telpā nr.22 iebūvēta starpsiena ar durvīm, izveidojot atsevišķu noliktavas telpu. Gaiteņa telpā Nr.38 iebūvēta šķērsvirzienā viena starpsiena ar durvīm (blakus t.Nr.29);
8. 5.STĀVĀ telpu grupā Nr.005: atkārtojas tipveida situācija ar VZD neuzmērīto plānojumu telpās Nr.23 un Nr.33 - iebūvētas 2 starpsienas ar durvīm, izveidojot 3 telpas - dzīvojamo, priekštelpu un pieliekamo palīgtelpu.

# Tirgus izpētes priekšmets sevī ietver:

1. Veikt būvniecības dokumentācijas izstrādi, lai novērstu patvaļīgas būvniecības sekas atbilstoši “Atzinumam par būves ekspluatācijas pārbaudi NT.BIS-BV- I 5. I -2023-1 45, Dienesta viesnīcai Brīvības ielā 3, Dagdā, Krāslavas nov., LV-5674”.
2. Izpildītajam pirms būvniecības dokumentācijas sagatavošanas ir jāveic nekustamā īpašuma apsekošana, iepriekš divu (2) darba dienu laika brīdinot par ierašanos laiku.
3. Būvniecības dokumentācija izstrādājama atbilstoši spēkā esošajiem normatīvajiem aktiem un normatīvajos aktos paredzētajā apjomā, ievērojot Pasūtītāja noteikto būvniecības dokumentācijas izstrādes mērķi – novērst patvaļīgu būvniecību un faktiskās neatbilstības esošajai dokumentācijai.
4. Izpildītajam jānodrošina visu nepieciešamo tehnisko nosacījumu un noteikumu saņemšanu, ja to paredz spēkā esošie normatīvie akti.
5. Izpildītājam ir pienākums veikt digitālu būvniecības projekta dokumentācijas ievietošanu Būvniecības informācijas sistēmā (BIS), atbilstoši 2015.gada 28.jūlija Ministru kabineta noteikumiem Nr.438 “Būvniecības informācijas sistēmas noteikumi”.
6. Būvniecības dokumentācijas izstrādi un saskaņošanu ar Pasūtītāju un visās atbildīgajās iestādēs Izpildītājs veic ne vēlāk kā 3 (trīs) mēnešu laikā no līguma parakstīšanas dienas.
7. Ja atzīmes par nosacījumu izpildi saņemšanas laikā Krāslavas novada pašvaldības Būvvaldē konstatē neprecizitātes un ir nepieciešami atsevišķi būvniecības dokumentācijas precizējumi, Izpildītājam, bez papildus samaksas ir jāveic nepieciešamie labojumi projekta rasējumos, ne ilgāk kā 5 (piecu) darba dienu laikā.
8. Izpildītajam ir jānodod Pasūtītājam Krāslavas novada pašvaldības Būvvaldē akceptēta būvniecības dokumentācija pilnā apjomā 3 (trīs) eksemplāros, kā arī jāiesniedz viens (1) būvniecības dokumentācijas eksemplārs elektroniskā formā (dwg/ pdf/jpeg).
9. Autoruzraudzība par akceptētu būvniecības dokumentāciju veicamā atbilstoši spēkā esošajiem normatīviem aktiem un papildus atlīdzība par to netiek paredzēta.
10. Līguma izpildes laikā, iestājoties no pretendenta neatkarīgiem apstākļiem, kas kavē līgumā noteikto saistību izpildi, vai padara neiespējamu līguma izpildi noteiktajos termiņos, Pretendentam ir tiesības lūgt pagarināt izpildes termiņu, bet **ne uz ilgāku laiku kā 2 (divas) kalendārās nedēļas**.